শিক্ষাপ্রতিষ্ঠানের প্রধান শিক্ষকেরা সভায় জেলা প্রশাসনকে জানায়, শিক্ষাপ্রতিষ্ঠানে শিক্ষার্থীরা তাঁদের কাছে আন্দোলনে যোগ দেওয়ার ইচ্ছার কথা জানিয়েছে। তবে শিক্ষাপ্রতিষ্ঠান থেকে শিক্ষার্থীদের রাজপথে নেমে আন্দোলন করতে নিষেধ করা হয়েছে। ছাত্ররা যেন কোনো ধরনের আন্দোলনে না জড়াতে পারে, সে দিকে শিক্ষাপ্রতিষ্ঠানগুলো নজর রাখবে। প্রতিটি শিক্ষাপ্রতিষ্ঠানের প্রধানেরা তাদের নিজ নিজ প্রতিষ্ঠানের শিক্ষার্থীদের দায়িত্ব নেওয়ার কথা জানান।